  Виталий Пронин Россиысь улосъёсын улонлэн ӟечлыкезъя юалляськон ортчытӥз «РИА Рейтинг» агентство. Лыдэ басьтэмын 72 лыдпус, кылсярысь, уждун, ужтэк пукисьёслэн лыдзы, демография, экология, тазалыкез утён, сюресъёс... 85 улос пӧлысь нырысетӥ интыосын, кылем арын сямен ик, Москва, Санкт-Петербург, Москва область, Татарстан. Берпуметӥ интыосын но азьвылъёсыз ик - Ингушетия, Тыва. Удмуртия, кылем арен ӵошатыса, рейтингын 6 тубатлы вылӥе ӝутскиз но 36-тӥ луиз. Бускельёсыз - Камчатка край но Смоленск улос. УД  